CELEX: 62018CN0430
Language: sl
Date: 2018-06-29 00:00:00
Title: Zadeva C-430/18: Tožba, vložena 29. junija 2018 – Evropska komisija/Kraljevina Španija

1.10.2018   
            
            
               SL
            
            
               Uradni list Evropske unije
            
            
               C 352/17
            
         
      Tožba, vložena 29. junija 2018 – Evropska komisija/Kraljevina Španija
      (Zadeva C-430/18)
      (2018/C 352/22)
      Jezik postopka: španščina
      
         Stranki
      
      
         Tožeča stranka: Evropska komisija (zastopniki: T. Scharf, J. Rius, G. von Rintelen, agenti)
      
         Tožena stranka: Kraljevina Španija
      
         Predlogi tožeče stranke
      
      
                  —
               
               
                  Ugotovi naj se, da Kraljevina Španija s tem, da do 18. septembra 2016 ni sprejela vseh zakonov in drugih predpisov, potrebnih za uskladitev z Direktivo 2014/92/EU Evropskega parlamenta in Sveta z dne 23. julija 2014 o primerljivosti nadomestil, povezanih s plačilnimi računi, zamenjavi plačilnih računov in dostopu do osnovnih plačilnih računov (1), oziroma da v vsakem primeru o teh predpisih ni obvestila Komisije, ni izpolnila obveznosti iz člena 29(1) navedene direktive;
               
            
                  —
               
               
                  Kraljevini Španiji naj se v skladu s členom 260(3) naloži plačilo dnevne denarne kazni v višini 48 919,20 EUR, z učinkom od dneva razglasitve sodbe, s katero je ugotovljena neizpolnitev obveznosti sprejetja potrebnih predpisov za uskladitev z Direktivo 2014/92/EU oziroma obvestitve Komisije o teh predpisih;
               
            
                  —
               
               
                  Kraljevini Španiji naj se naloži plačilo stroškov.
               
            
         Tožbeni razlogi in bistvene trditve
      
      V skladu s členom 29(1) Direktive 2014/92/EU bi morale države članice do 18. septembra 2016 sprejeti in objaviti zakone in druge predpise, potrebne za uskladitev z navedeno direktivo, ter o tem nemudoma obvestiti Komisijo.
      Ker Kraljevina Španija ni opravila popolnega prenosa Direktive 2014/92/EU in Komisije ni obvestila o ukrepih za prenos, je Komisija vložila to tožbo pri Sodišču.
      Komisija predlaga, naj se Kraljevini Španiji naloži plačilo dnevne denarne kazni v višini 48 919,20 EUR od dneva razglasitve sodbe, katere znesek je izračunan glede na težo in trajanje kršitve ter glede na odvračilni učinek glede na plačilno zmožnost navedene države članice.
      
         (1)  UL 2014, L 257, str. 214.